**Πράξη Επιλογής Ταξιδιωτικού Γραφείου**

Σήμερα, **12 Φεβρουαρίου του 2024**, ημέρα Δευτέρα και ώρα 11:30πμ συγκροτήθηκε στο Γραφείο του Διευθυντή του ΕΠΑ.Λ Κ. Νευροκοπίου κ. Δημητρίου Μαυρίδη ύστερα από πρόσκλησή του η Επιτροπή Αξιολόγησης Προσφορών, σύμφωνα με την παρ. 2 άρθρο 14 της υπ’ αριθμ. 20883/ΓΔ4/13-02-2020 Υ.Α., τα μέλη της οποίας συνεδρίασαν με σκοπό την επιλογή ταξιδιωτικού γραφείου/πρακτορείου που θα αναλάβει την εξαήμερη Εκπαιδευτική Επίσκεψη που θα πραγματοποιήσει η Γ΄ τάξη του ΕΠΑ.Λ Κ. Νευροκοπίου στο Βόλο και στη Λάρισα από τις 18 Μαρτίου 2024 έως τις 23 Μαρτίου του 2024. Ο Διευθυντής, αφού ενημέρωσε τα μέλη της Επιτροπής για την ισχύουσα νομοθεσία, αποσφράγισε τις κλειστές προσφορές των παρακάτω ταξιδιωτικών γραφείων: **α) Herodotus Travel, β) Makarios Travel και γ) Kesidis Travel.** Η Επιτροπή, αφού μελέτησε διεξοδικά ποιοτικά και ποσοτικά κριτήρια και έλεγξε την πληρότητα των προσφορών με γνώμονα την ασφάλεια και το συμφέρον των μαθητών του σχολείου

**α π ο φ ά σ ι σ ε ο μ ό φ ω ν α**

να αναθέσει τη διενέργεια της εξαήμερης εκπαιδευτικής επίσκεψης στο Βόλο και στη Λάρισα στο πρακτορείο **Kesidis Travel** και να προχωρήσει άμεσα στη σύνταξη Ιδιωτικού Συμφωνητικού στο οποίο θα αναγράφονται όλες οι υποχρεώσεις του συγκεκριμένου πρακτορείου, που απορρέουν από την ισχύουσα νομοθεσία, προς το σχολείο και του σχολείου προς αυτό.

Για το σκοπό αυτόν συντάχθηκε η πράξη αυτή και υπογράφεται.

**Ο Διευθυντής**

**Δημήτριος Μαυρίδης**